b"\n_START_ARTICLE_\nThe King's School\n_START_PARAGRAPH_\nThe King's School er en britisk uavhengig skole i den historiske katedralbyen Canterbury i Kent. Skolen har b\xc3\xa5de elever som bor p\xc3\xa5 skolen (kostskole) og elever som bor hjemme. Skolen er medlem av HMC-konferansen og Eton-gruppen._NEWLINE_Skolen har sin opprinnelse som katedralskole fra middelalderen og det er ofte hevdet, blant annet av historikeren Arthur Leach i et brev til avisen The Times i 1896 og i Guinness rekordbok, at den ble grunnlagt av sankt Augustin i \xc3\xa5r 597. Det gj\xc3\xb8r skolen til den eldste bevarte skole uten avbrudd i verden. Dette historiske kravet hviler p\xc3\xa5 det faktum at sankt Augustin grunnla et kloster (innenfor dagens skoleomr\xc3\xa5de) hvor det er kjent at det ble gitt undervisning. Da klostrene ble oppl\xc3\xb8st under styret til Henrik VIII av England, ble skolen grunnlagt p\xc3\xa5 nytt som kongens skole, The King's School, i Canterbury.\n_START_SECTION_\nSkolens skussm\xc3\xa5l\n_START_PARAGRAPH_\nFra 2004 ble skolen underlagt jevnlig og uavhengig inspeksjon. Inspeksjonens resultat var meget god. Skolen ble rost for de h\xc3\xb8ye akademiske prestasjonene til de fleste av dens elever, uansett alder, evner eller mulighet, og det \xc2\xabnaturlige og \xc3\xa5pne forhold\xc2\xbb som elvene har til hverandre og til voksne. I henhold til Good Schools Guide er skolen \xc2\xabmeget suksessfull i \xc3\xa5 produsere utmerkede resultater\xc2\xbb. Denne guiden hevdet ogs\xc3\xa5 at \xc2\xabDu m\xc3\xa5 v\xc3\xa6re kreativ, akademisk skikket og arbeide hardt da alt beveger seg meget fort her.\xc2\xbb\n_START_SECTION_\nSkolens fag\n_START_PARAGRAPH_\nSkolen har undervisning i arabisk, kunst, astronomi, biologi, kjemi, antikkens klassiske sivilisasjoner, drama, \xc3\xb8konomi, fransk, avansert matematikk, gresk, geologi, tysk, generelle studier, geografi, historie, kunsthistorie, politikkens historie, IKT (informasjon og kommunikasjonsteknikk), latin, matematikk, musikk, fysikk, myndighetene og politikk, filosofi, religi\xc3\xb8se studier, spansk og teater.\n_START_SECTION_\nSkolens organisering\n_START_PARAGRAPH_\nSkolen har 15 hus. Deres fulle navn er vist nedenfor. De fleste er oppkalt etter tidligere rektorer eller mennesker av s\xc3\xa6rlig interesse for skolens historie, med unntak av School House, The Grange og det nyeste huset, Carlyon. Antallet elever ved hvert hus varierer. Nedenfor er liste over antall elever for hvert hus i henhold til studie\xc3\xa5ret 2005-2006 med husets navn, forkortelse og opprettelse:"